н҃-мъ ѱалмѣ̀ стіхи́ра, гла́съ и҃: ́къ язы́къ да подви́жится къ похвале́нію пресла́внагѡ ст҃и́теля и чудотво́рца алеѯі́а, ве́сь ро́дъ и во́зрастъ вся́къ, ю́ношы и дѣ̂вы, и ста́рцы, мона́хи и свяще́нники, и всѝ земні́и концы̀ духо́вный ли́къ соста́вимъ пѣ́ніемъ, тру́бный гла́съ воспріи́мемъ, и бл҃года̂рныя пѣ̂сни принесе́мъ, глаго́люще: ра́дуйся, хрс̑то́въ ст҃и́телю, положи́вый ду́шу за ѻ́вцы твоя̂, я́кѡ ѻ́бщникъ хрс̑та̀ бг҃а на́шегѡ: ра́дуйся, служи́телю нбс̑ный, и па́стырей па́стырю, и страда́лецъ непобѣди́мый: ра́дуйся, пріе́мый бл҃года́ть духо́вную, ѿе́млеши неду́ги, и ѿго́ниши ду́хи лука̂выя, и исцѣля́еши стра̂сти, и просвѣща́еши вѣ̂рныя блиста̂ніи чуде́съ твои́хъ: съ вы́шними же ли́ки ны́нѣ водворя́яся, священнотаи́нниче, ра́дости неизрече́нныя наслажда́ешися